Bad Liebenzell
Bad Liabazell (amtlich Bad Liebenzell) isch a Schdäddle em Nagolddaal midd-ora laanga Gschiicht. Dor Hirsauer Codex låd vormuada, dass Bad Liabazell scho vår 1100 exischdird hådd. Em schbåda Middlaldor hådd´s Amt Liebenzell de Markgrafe vo Bade ghaerd. Em Jår 1604 isch´s durch Dausch zo Wirddabärg komma.
Midd saenor Paracelsus-Therme isch Bad Liabazell oene vo de vier Gmaendena em Graes Calw midd-em Titl "Bad". Ausor Bad Liabazell send dees no Bad Härraalb, Bad Daenach ond Bad Wildbad. Deswäaga håesd sich der Graes Calw ao Bädorgraes. D Stauferburg ausem 13. Jårhondord isch s´ bedeidensde Bauwärg vo Bad Liabazell, mo må mor scho vo Weidem här siid. En Liabazell schwäddsd-mor schwäbisch, mid-ma ganz leichda sidfränggischa Aeschlag. Em Jår 2011 håd Liabazell 9.295 Aewohnor zeeld.
S´ Schdaddwabba zaegd a silbrichs Zäld, en dem a näggichor Mã en-ra volla Baadwann hoggd ond on blaua Kelch en dor Hãd hådd. Dui gold-gfliasda Baadwann schdåd uf-ma schachbrädd-ardicha schwarz-goldena bläddleda Boda. Em blaoa Hemml iborm Zäld dribor schwäbd a oenzälna Hirschschdang, was so vil håesd wia dass Bad Liabazell zo Wirddabärg ghaerd. D´ Schdaddfarba send Blao-Weis.
Seid 1992 geid´s a Partnorschafd mid Villaines la Juhel en Franggreich.
Schdaddaedåelong
Zo Bad Liabazell ghaered ausarom seggs Flägga, älle uff dor Haeche ibor dor Nagold:
Em Osda, rächds vo dor Nagold: Meddleng (Möttlingen), Monakam ond Ondorhaugsdedd (Unterhaugstett).
Em Wäsda, lenggs vo dor Nagold: Boabärg (Beinberg), Måasabach-Zåana (Maisenbach-Zainen) ond Ondorlengahaard (Unterlengenhardt).
Em Daal en Liabazell und rächds vo dor Nagold schwätzed d´ eldore Leid "oe/åe", ond en de Flägga lenggs vor dor Nagold "oa/åa".
Geografi
Bad Liabazell leid ogfär 10 km nerdlich vo Calw, an dor Nagold; dui fliasd middla durch dor Flägga durch. Dor diafsde Punkt leid 310 m diaf, då må d´ Nagold d´ Gemarkung vorlessd, dor haechschde Punkt leid 687 m haoch uff dor Gemarkung vo Måesabach-Zåena.
Gschichd
Bad Liabazell ischd zom erscht Mol gnennd worde em Johr 1091 als zu Chele.
Verwaltong
Bad Liabazell hod mit dr Gmoed Onderereichabach a Verwaltongsgmoeschaft vereibard.
Dr Birgermoeschter vo Bad Liabazell ischt dr Dietmar Fischer.
Wahla
Ergäbnis vo de Landdagswahla seid 2006:Statistisches Landesamt Baden-Württemberg:
Johr  CDU  Greane  SPD  FDP  Lenke1  AfD  Sonschtiche  2016  31,3 %  28,5 %  8,1 %  7,8 %  2,5 %  18 %  3,8 % 2011  41,8 %  24,6 %  17,3 %  6,1 %  2,9 %   7,3 %  2006  43,4 %  11,8 %  21,7 %  11,5 %  3,4 %   8,2 %
1 2006: WASG, seid 2011: Die Linke
Schuala
Bad Liabazell hådd mid saem Reuchlin-Schulzentrum a Grondschual, a Haobdschual, a Realschual ond a Ferderschual. En de Ortsdåel Meddleng ond Ondorhaugsdedd geid´s jeweils ao a Grundschual.
Religiona
Bad Liabezell mid saenor Bläsikirch (St. Blasiuskirche) isch vo aldors här evangelisch, s´ hådd enzwischa abor ao a Katholischa Kirch em Flägga. En Liabazell isch d´ Zendrale vo dor gleichnamiga "Liebenzeller Mission". Dådurch isch Bad Liabazell en vile Lendor uff dor Wäld bekannd.
mini|Im Kurpark
Tourismus ond Vorkehr
Bad Liebenzell isch durch d´ Nagoldtalbahn (Pforzheim - Horb am Neckar) ans iborregionale Schdregganetz ãgschlossa.
Vo Liabazell aus kã-mor viel scheene Wandoronga macha, em Daal ond uff d´ Bärg nuff. Bsondors schee isch a Wandorong durchs Mõbachdaal nuff zom Ordsdåel Monakam. Bad Liabazell leid ausordem am Oschdwäag, dem Fernwandorwäag vo Pforze nåch Schaffhausa.
Tradiziona
Uffm Hofgut Georgenau bei Meddleng fended äll Jår am Palmsonndich dor Calwer Palmridd schdadd, dees isch a Reidorprozessio, må vom-a Esl ãgfird wird. Vorbonda isch dui Prozessio am Schluss midd-ma evangelischa Gottesdianschd em Griana.
Dialekt
Dr Dialekt vo Bad Liabazell ghert zom Schwäbische.
Bekannde Leid
Joh. Christoph Blumhardt, * 16.6.1805 en Schduagord (Stuttgart), † 25.8.1880 en Bad Boll. Dor Blumhardt isch vo 1838 bis 1852 en Meddleng Pfarror gwäa. Saene Gebetshaelonga hend en ganz Deidschland Ufsäha erregd. En Bad Boll hådd-or dornåch a Seelsorgzentrum grended.
Marie Hart (1856–1924), Mundartautori us em Elsass, hadd z Liabazell ihr Läbesobed verbroocht
Em Web
Offiziella Homepage vo Bad Liabazell
Möttlinger-Unterhaugstetter Tischtennisverein Bad Liebenzell e. V.
Unterlengenhardt Ortsteil von Bad Liebenzell uf stadtverwaltung.bad-liebenzell.de
Fuaßnote
Kategorie:Ort (Landkreis Calb)